યૌવનથી ઊભરાતી અને મદમસ્ત યુવતીને રાજા જોતો હતો અને તેની આંખો તેને ઝંખવા માંડતી. રાત પડે અને રાજા મદનસેન ઈચ્છતો કે પોતાના શયનખંડમાં જેને પોતે ઝંખે તે યુવતી આવવી જોઈએ. રાજા મદનસેનના રાજઘરાનામાં યુવાનીના રંગરાગની સરિતા વહી નીકળી. રાજા મદનસેનના દિવસ અને રાત્રિ સુખભરપૂર વહેતાં હતાં. જે સુખની કલ્પના જાગે તે સુખ હાજર કરવા માટે રાજા હુકમ કરતો અને મંત્રીઓ તત્ક્ષણ તે હાજર કરતા.